Diari Oficial de la Generalitat Valenciana


Sumari del DOGV 5155, del 15-12-2005 (2005/13941)

RESOLUCIÓ d'11 de novembre de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 5.152,30 m² de superfície, situada a València, destinada a la construcció d'una residència per a persones amb paràlisi cerebral.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5155

Data del DOGV
:   15-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13558


Data del document
:   11-11-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * cultura regional
    * propietat immobiliària

RESOLUCIÓ d'11 de novembre de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 5.152,30 m² de superfície, situada a València, destinada a la construcció d'una residència per a persones amb paràlisi cerebral. [2005/X13448]
  
L'Ajuntament de València, per acord de la Junta de Govern Local adoptat en sessió ordinària realitzada el dia 15 d'abril de 2005, 22 de març de 2005, va acordar la cessió gratuïta a la Generalitat Valenciana d'una parcel·la de la seua propietat, de 5.152,30 m² de superfície, situada a la plaça José María Orense, 6, de la dita població, amb la finalitat de destinar-la a la construcció d'una residència per a persones amb paràlisi cerebral.
  
A proposta de la Conselleria de Benestar Social, s'han realitzat els tràmits legals oportuns per a l'acceptació de la cessió i la seua formalització.
  
Consta en l'acord que l'ajuntament ha complit el que disposa l'article 110 del vigent Reglament de Béns de les Entitats Locals, i que la Conselleria de Benestar Social té previsió de despesa necessària per a complir els compromisos que la Generalitat Valenciana adquirix com a conseqüència de l'acceptació.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que: ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa?. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte el servici públic de benestar social i adscrit a la Conselleria de Benestar Social, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta realitzada per l'Ajuntament de València, de la parcel·la de 5.152,30 m² de superfície, situada a la plaça José María Orense, 6, de la dita població, que confronta: nord, plaça José María Orense; sud, plaça José María Orense; est, plaça José María Orense, i oest, plaça José María Orense.
  
La parcel·la resulta de l'agrupació d'11 parcel·les propietat de l'Ajuntament de València, l'agrupació de les quals ha sigut acordada en el punt primer de l'acord adoptat per la Junta de Govern Local de 15 d'abril de 2005.
  
Les finques objecte de l'agrupació són les següents, inscrites totes elles en el Registre de la Propietat de València número sis:
  
Parcel·la A, de 134,72 m², a segregar de la finca registral 75.662, foli 151 del tom 2573.
  
Parcel·la B, de 26,31 m², a segregar de la finca registral 75.796, foli 93, del tomo 2595, llibre 957.
  
Parcel·la C, finca registral 75.798, al foli 95 del tomo 2595, llibre 957, de 155,33 m².
  
Parcel·la D, de 1.066,23 m², a segregar de la finca registral 67.602, foli 192 del tom 2276.
  
Parcel·la E, de 50,52 m², a segregar de la finca registral 66.853, foli 199 del tom 2261.
  
Parcel·la F, finca registral 75.797, al foli 94 del tom 2595, llibre 957, de 125,21 m².
  
Parcel·la G, finca registral 67.511, al foli 224 del tom 2274, de 315,53 m².
  
Parcel·la H, de 1.263,35 m², a segregar de la finca registral 66.852, al foli 198 del tom 2261.
  
Parcel·la I, de 135 m², a segregar de la finca registral 75.765, al foli 26 del tom 2595, llibre 957.
  
Parcel·la J, de 1.811,79 m², a segregar de la finca registral 39.858, al foli 202 del tom 1912.
  
Parcel·la K, de 68,59 m², a segregar de la finca registral 75.638, al foli 100 del tom 2573.
  
Referència cadastral: 8097169MG6208A4943LE.
  
La parcel·la s'accepta lliure de càrregues i gravàmens i al corrent del pagament de qualsevol despesa.
  
Segon
  
La cessió gratuïta realitzada per l'Ajuntament de València, s'efectua amb la condició de destinar la parcel·la a la construcció d'una residència per a persones amb paràlisi cerebral. L'ajuntament condiciona la cessió al fet que la Generalitat Valenciana, amb acceptació prèvia d'esta, mantinga la destinació tot el temps de la duració, de manera que si esta s'altera, revertirà l'immoble a l'ajuntament amb totes les seues pertinences i accessions.
  
Tercer
  
La parcel·la acceptada, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte el servici públic assistencial i adscrit a la Conselleria de Benestar Social a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Notificar la present resolució a l'ajuntament cedent i procedir-ne a la publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.